Gunyatoo Trout Farm and Lodge | LekkeSlaap
Gunyatoo Trout Farm and Lodge: Hooffoto's
Adres: Gunyatoo Trout Lodge, , Sabie, 1260, Mpumalanga
Die gastehuis se tariewe sluit 'n heerlike vyfgang-aandete en 'n stewige ontbyt in. Die klip- en grasdak-oord is onlangs opgeknap met verskeie eenhede, almal met mooi uitsigte oor die omliggende dennewoude. Die kamers is almal en suite, en het hulle eie stoepe en is ideaal vir "voete-in-die-lug-koffie" vroeg in die oggend. Vir diegene wat belangstel in selfsorg, is daar 'n ten volle toegeruste 2+2 gesinskothuis beskikbaar.
Daar is 'n drieslaapkamerhouthuis met slaapplek vir 6 mense en ons eko-vissermanskothuis wat tot 8 persone kan huisves. Dit bied 'n ongekunstelde selfsorgkeuse. Dit is weggesteek op die rand van die eiendom by die foreldamme en wedrenpaaie, en is ideaal vir uitstappies van groepe hengelaars. Die plaas is 'n werkende forelplaas met 'n verwerkingsarea, teel-area, kweekdam, renbane en natuurlik vir die geesdriftige kunsvlieghengelaar: twee propvol foreldamme. Beperkte rivierhengel is ook vir die meer ervare visserman beskikbaar. Privaat kunsvlieghengellesse en opleiding kan ook op die terrein gereël word.
Na 'n dag se hengel kan 'n mens 'n drankie by die kroeg geniet, of 'n rondte pool of veerpyltjies speel en daarna in die sauna of swembad ontspan. Natuurlik kan 'n mens ook by 'n knetterende houtvuur in die sitkamer warm word as dit koud is. Die gastehuis is ideaal vir 'n kunsvlieghengelvakansie of naweekwegbreek, maar enige natuurliefhebber sal homself in die spreekwoordelike paradys bevind.
Minder aktiewe toeriste kan heerlik op die houtdek sit en die menigte voëls dophou. Die Sabie-omgewing is 'n absolute voëlkykparadys: daar is nie net 'n groot verskeidenheid algemene voëlspesies nie, bedreigde spesies kom ook hier voor. Vir diegene wat 'n bietjie oefening wil inkry is daar plaaspaaie en staproetes na die nabygeleë watervalle en grotte. Kleiteikenskiet kan ook gereël word.
Vierwielmotorfietstoere, perdry, kloofswaai, vlotte en baie ander doendinge is beskikbaar.
Die inboorlingwoord vir "huis" is "Gunya". Ons filosofie en verbintenis tot ons gaste is dus ingebed in die naam van ons onderneming: "Ons huis is jou huis." Kom bly 'n rukkie by ons en dit kan ook jou Gunya wees!
4.7 uit 5van 33 resensies vir Gunyatoo Trout Farm and Lodge
Gunyatoo Trout Lodge, , Sabie, 1260, Mpumalanga
Gaste dink Gunyatoo Trout Farm and Lodge het 'n baie goeie ligging
https://travelground.imgix.net/AAEAAQAAAAAAAAAAAAAAJDBlMTk0OTk0LTBhNGMtNDAyNy1iYmU0LTY2Y2QzYzI5MGRjNQ?w=1440&h=960&fit=crop&auto=format Vanaf R1 380 per nag (plek vir 2) 33 5 1 5 Gunyatoo Trout Lodge Rhenosterhoek Valley 1260 Mpumalanga 086 999 0018 14:00-19:00 11:00 -25.20461110332 30.67535161972